ΘΕΜΑ : ΠΡΟΣΚΛΗΣΗ ΣΤΗ ΣΥΝΟΔΟ ΚΟΡΥΦΗΣ ΤΩΝ ΔΗΜΑΡΧΩΝ

«ΣΥΝΕΡΓΕΙΑ ΕΥΡΩΠΑΪΚΩΝ ΠΟΛΕΩΝ ΚΑΤΑ ΤΟΥ ΒΙΑΙΟΥ ΕΞΤΡΕΜΙΣΜΟΥ»

Αγαπητέ Δήμαρχε

Θα θέλαμε να σας προσκαλέσουμε στη Σύνοδο Κορυφής των Δημάρχων «ΣΥΝΕΡΓΕΙΑ ΕΥΡΩΠΑΪΚΩΝ ΠΟΛΕΩΝ ΚΑΤΑ ΤΟΥ ΒΙΑΙΟΥ ΕΞΤΡΕΜΙΣΜΟΥ» η οποία θα πραγματοποιηθεί τη Τετάρτη 9 Νοεμβρίου 2016 στο Ρότερνταμ της Ολλανδίας. Η Σύνοδος διοργανώνεται από το Κογκρέσσο Τοπικών και Περιφερειακών Αρχών του Συμβουλίου της Ευρώπης, το Ευρωπαϊκό Φόρουμ για την Αστική Ασφάλεια και την Πόλη του Ρότερνταμ.
Ο βασικός στόχος της Συνόδου είναι η συνέχεια της συνέργειας που ξεκίνησε στην «Διάσκεψη τοπικών αρχών για την πρόληψη της ριζοσπαστικοποίησης που οδηγεί στο βίαιο εξτρεμισμό» στις 18 Νοεμβρίου 2015 στο Aarhus της Δανίας. Αυτή η πρώτη επαφή προς τη Συνέργεια αναζήτησε έναν ευρωπαϊκό χώρο για ανταλλαγή εμπειριών και πληροφόρησης σχετικά με υποσχόμενες και δοκιμασμένες πρακτικές, με την οικοδόμηση ικανοτήτων και τη διεξαγωγή εκπαιδευτικών προγραμμάτων, ενώ οδήγησε στην υιοθέτηση της Διακήρυξης του Aarhus.

Η συνάντηση το Νοέμβριο του 2016 στο Ρότερνταμ θα παράσχει την ευκαιρία να συζητηθούν οι σημαντικές εξελίξεις στη νομοθεσία και την ασφάλεια επί των οποίων υπήρξε μεγάλη επίπτωση σε τοπικό επίπεδο σε διάφορες ευρωπαϊκές χώρες ήδη από την έναρξη του Πλάνου Δράσης του Συμβουλίου της Ευρώπης «πάλη κατά του βίαιου εξτρεμισμού και της ριζοσπαστικοποίησης που οδηγεί στην τρομοκρατία» και να δημιουργήσει ένα χώρο διαδημοτικής ανταλλαγής με την προοπτική ανάληψης τοπικών πολιτικών που να προλαμβάνουν τη ριζοσπαστικοποίηση. Σε αυτή την κατεύθυνση η πόλη του Ρότερνταμ θα οργανώσει επισκέψεις μελέτης για τους συμμετέχοντες προκειμένου να παρουσιαστούν οι δράσεις που έχουν αναληφθεί στην πόλη.

Η Σύνοδος στοχεύει να λειτουργήσει ως ετήσια εκδήλωση δημάρχων για την εκτίμηση των εμπειριών τους στους δήμους και τις πόλεις τους, να προωθήσει την ανταλλαγή πρακτικών, τεχνογνωσίας και να υποστηρίξει την υιοθέτηση μίας κουλτούρας κοινωνικού και θρησκευτικού διαλόγου.
Αν επιθυμείτε να λάβετε μέρος στη Σύνοδο θα πρέπει να δηλώσετε το ενδιαφέρον σας το συντομότερο δυνατόν επικοινωνώντας απευθείας με την Γραμματεία του Κογκρέσσου στο congress.intercultural@coe.int. Η Γραμματεία θα επιβεβαιώσει τη συμμετοχή σας και θα καλύψει τα έξοδα ταξιδίου των αιρετών εκπροσώπων (δημάρχων) αφού μελετήσει τον φάκελλο εκάστου.

